| **Asta Skaisgirytė-Liauškienė** |
| --- |
|  |
| Gimė | 1966 m. kovo 20 d. (57 metai) |
|  |
| Veikla | diplomatė, ambasadorė |
| Pareigos | URM politikos direktorė |
|  |
| Alma mater | 1989 m. Vilniaus universitetas |
|  |
| Žymūs apdovanojimai |
| * Sausio 13-osios atminimo medalis
 |

**Asta Skaisgirytė** (g. 1966 m. kovo 20 d.) – Lietuvos diplomatė, ambasadorė.

Biografija
----------

1989 m. Vilniaus universiteto Filologijos fakultete baigė anglų filologijos studijas, diplomuota filologė. 1992–1993 m. studijavo tarptautinius santykius Tarptautiniame viešojo administravimo institute Paryžiuje (Prancūzija).

1989–1990 m. savaitraščio „Atgimimas" korespondentė, 1990–1992 m. LR Aukščiausiosios Tarybos – Atkuriamojo Seimo Tarpparlamentinių ryšių biuro vadovė, 1993–1994 m. LR užsienio reikalų ministerijos (LR URM) Politikos departamento Vakarų Europos skyriaus pirmoji sekretorė, 1994–1995 m. LR URM Politikos departamento Šiaurės Europos skyriaus vedėja, 1995–1998 m. LR Vyriausybės patarėja tarptautinių santykių klausimais, 1998–2003 m. LR nepaprastoji ir įgaliotoji ambasadorė Prancūzijos Respublikoje, 2002–2003 m. nereziduojanti LR nepaprastoji ir įgaliotoji ambasadorė Tuniso Respublikai, 2003 m. LR URM Europos šalių departamento ambasadorė ypatingiems pavedimams, 2003–2006 m. LR URM Personalo departamento direktorė, 2006–2009 m. LR nepaprastoji ir įgaliotoji ambasadorė Izraelyje.

2009 m. birželio 15 d. ministras Vygaudas Ušackas paskyrė A. Skaisgirytę LR užsienio reikalų viceministre, atsakinga už dalyvavimą tarptautinėse organizacijose, konsulinę tarnybą, ryšius su užsienio lietuviais, santykius su Lotynų Amerikos, Afrikos, Azijos ir Okeanijos valstybėmis. Ministru tapus A.Ažubaliui, paskirta į tas pačias pareigas.

2012 m. spalio mėn. – 2017 m. rugpjūčio mėn. buvo Lietuvos ambasadorė Jungtinėje Didžiosios Britanijos ir Šiaurės Airijos Karalystėje, Omano Sultonatui, Etiopijos Federacinei Demokratinei Respublikai ir Portugalijos Respublikai.

2017 m. rugsėjo mėn. – 2019 m. liepos mėn. – URM Politikos direktorė.

Šiuo metu – Lietuvos Respublikos Prezidento Gitano Nausėdos vyriausioji patarėja, Užsienio politikos grupės vadovė.

Turi sūnų.

Apdovanojimai
-------------

* Sausio 13-osios atminimo medalis
* Lietuvos Respublikos ordino „Už nuopelnus Lietuvai" Komandoro kryžius
* Prancūzijos Respublikos Garbės Legiono ordino Komandoro kryžius
* Prancūzijos Respublikos Nuopelnų Ordino Didžiojo Karininko kryžius

Šaltiniai
---------

1. ↑  VU Filologijos fakulteto informacija
2. ↑  Asta Skaisgirytė Liauškienė Archyvuota kopija 2010-02-24 iš Wayback Machine projekto. (LR URM informacija)
3. ↑  Paskirti nauji užsienio reikalų viceministrai (www. DELFI.lt 2009 birželio mėn. 15 d. 08:25)
4. ↑  Prezidentė įteikė skiriamuosius raštus Lietuvos ambasadorei Jungtinėje Karalystėje Archyvuota kopija 2019-05-10 iš Wayback Machine projekto. (president.lt informacija)


| Politinis postas |
| --- |
| Prieš tai:**Ričardas Bačkis** | **Lietuvos ambasadorė Prancūzijos Respublikoje** 1998 - 2003 m. | Po to:**Giedrius Čekuolis** |
| Prieš tai:**Alfonsas Eidintas** | **Lietuvos ambasadorė Izraelio Valstybėje** 2006 - 2009 m. | Po to:**Darius Degutis** |
| Prieš tai:**Oskaras Jusys** | **Lietuvos ambasadorė Jungtinėje Didžiosios Britanijos ir Šiaurės Airijos Karalystėje** 2012 - 2017 m. | Po to:**Renatas Norkus** |